Turkiya bosh vaziri o‘rinbosari Nurettin Janikli mamlakatda 28 mingga yaqin o‘qituvchi terrorchilikka aloqadorlikda gumon qilinib ishdan bo‘shatilganini ma’lum qildi, deb xabar bermoqda Reuters axborot agentligi. Shuningdek, 9 ming o‘qituvchi tergov o‘tkazilayotgan muddatga o‘z lavozimidan vaqtinchalik chetlatilgan. Avvalroq Turkiya ta’limi oliy kengashi oliy ta’lim muassasalari professorlari va o‘qituvchilariga mamlakatdan tashqariga chiqishni taqiqlab qo‘ygandi.